**329/2023. (XII.11.) GJB számú határozat**

A Gazdasági és Jogi Bizottság a „*Javaslat ingatlanokkal kapcsolatos döntések meghozatalára*” című előterjesztést megtárgyalta, és a Március 15. tér 5/A. szám alatti hőközpont értékesítésére kiírt pályázati eljárás eredményessé nyilvánításának és a hőközpont adásvételi szerződésének jóváhagyásának javasolásáról szóló, továbbá az önkormányzati elővásárlási jogról való lemondással és a 2708 hrsz-ú ingatlanon fennálló használati jog átruházásával kapcsolatos II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője/

**Határidő:** 2023. december 14.